Booköss

Booköss () is en Dörp in de Gemeen Eiten in’n Landkreis Veern, Neddersassen. Binnen de Gemeen billt de Oort en egen polietsche Oortschop.

 Geografie 

De Oort liggt op’n Rand von de Achem-Veerner Geest na dat Moor langs de Wümm, de mit ehren Süüdarm dree Kilometer in’n Noorden langsflütt. Dat Water ut dat Rebeed flütt över Gravens na de Wümm hen af.

De Naveröörd sünd Bre’enmoor, Hu’e un de Baaksbarg in’n Noordoosten, Köbens, Bornmoor un dat Bookösser Möhlendoor in’n Oosten, Schaaphusen in’n Süüdoosten, Eitermöhlen in’n Süden, Eiten in’n Süüdwesten un Sao’ern in’n Noordwesten.

 Historie 

De Oort kummt 1236 toeerst in en Oorkunn vör, in de de Greev von Stotel Gerbert den Teegden in Booköss an dat Klooster Leendaal överdriggt.Johannes Grote: 800 Jahre Oyten. Besiedlung und Entwicklung eines Geestdorfes. Heimatvereen Eiten, 2013, Sied 13 De Naam kummt von Book- (as in Bookecker för den Bökenboom) un -horst.

To dat Dörp höört de lüttjeren Oortsdelen Bookösser Wümm, Bookösser Möhlendoor un Eitermöhlen mit to.

In’n Eersten Weltkrieg sünd teihn Soldaten ut Booköss fullen oder vermisst un in’n Tweten Weltkrieg 13.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.

De Oort hett in dat 19. Johrhunnert mit de Hüüs an de Bookösser Wümm un dat Bookösser Möhlendoor tohoop en Buurschop billt un later en egenstännige Gemeen. De Gemeen is an’n 1. Januar 1963 Deel von de Gemeen Eiten worrn. Dat Rebeed billt nu binnen de Gemeen Eiten en Oortschop mit egen Oortsvörsteiher.

 Inwahnertall 

 * tohoop mit Bookösser Wümm, Bookösser Möhlendoor un Eitermöhlen

 Religion 

Booköss is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört.

För de Kathoolschen is de St.-Matthias-Kark in Achem tostännig.

 Oortsvörsteihers 

 –2001: Günter Bischoff
 2001–: Bernhard Barning
 opstunns: Johann Bollmann

 Kultur 

En Denkmaal för de Fullenen ut de twee Weltkrieg’ steiht in Eiten bi de Kark.

 Weertschop un Infrastruktur 

För Booköss is de freewillige Füürwehr Eiten mit tostännig.

 Verkehr 

Booköss is in’n Westen an de Kreisstraat 2 anbunnen, de in’n Noordoosten över Sao’ern un Hu’e na Quelkhoorn an de Landsstraat 154 ran löppt un in’n Süden na Eiten an de Landsstraten L 168 un L 167. De L 168 geiht in’n Westen na de Bremer Stadtdelen Oosterholt un Hemeln un in’n Noordoosten na Schaaphusen, Bassen un Otterbarg. De L 167 föhrt in’n Süden över Emßen na Achem.

De nächste Autobahn is de Autobahn 1 (Afsnidd Bremen–Hamborg). De Opfohrt 52 Eiten liggt so dree Kilometer in’n Süden von Booköss an de L 167.

De nächste Bahnhoff is so bi dree Kilometer wied weg in’n Noordwesten de Bahnhoff Sao’ern an de Bahnlien Hamborg–Bremen.

 Scholen 

De Kinner ut Booköss gaht deelwies na de Grundschool Sao’ern, deelwies na de Grundschool Bassen.

 Footnoten 

 Weblenken 

Kategorie:Oort
Kategorie:Landkreis Veern